**Adatkezelési tájékoztató**

Jelen Adatkezelési tájékoztató az **Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet - a GDPR)** 13. cikke alapján került kibocsájtásra. Valamennyi itt külön nem definiált fogalomra a GDPR rendelkezései alkalmazandóak.

Jelen tájékoztatóban a Megbízó jelenti az - alább meghatározott ügyfelet, akinek részére a GERANTIN pénzügyi szolgáltatást közvetít, valamint a Panaszkezelés esetén a Panaszt benyújtó személyt is.

1. **AZ ADATKEZELŐ ÉS ELÉRHETŐSÉGEI**
2. Az adatkezelő megnevezése: **GERANTIN Ingatlanfejlesztő és Beruházó Zártkörűen Működő Részvénytársaság** (székhely és postacím: 1148 Budapest, Kerepesi út 52; cégjegyzékszám: 01-10042336; adószám: 10872332-2-43; honlap: www.gerantin.hu; telefonszám: +36 30 902 8889; e-mail cím: balogh.zoltan@indotek.hu) (az Adatkezelő).
3. Az adatkezelő adatvédelmi tisztségviselője és elérhetőségei: Balogh Zoltán (telefonszám: +36 30 902 8889)
4. **SZEMÉLYES ADATOK KEZELÉSÉNEK CÉLJA, AZ ADATKEZELÉS JOGALAPJA**
5. Jelen tájékoztató alapján személyes adatnak minősül valamennyi azonosított vagy azonosítható természetes személyre ("*érintett*") vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható (a Személyes Adat).
6. Az Adatkezelő a tevékenysége ellátása során a Megbízó részére Pénzügyi Szolgáltatás Közvetítése érdekében, valamint az Ügyféllel (Megbízóval) Kötött Szerződés esetén **szerződéses jogviszony létesítése és teljesítése érdekében** az alábbi Személyes Adatokat ismeri meg és kezeli (az Adatkezelés):
7. a Megbízó családi és utóneve,
8. lakcíme (vagy értesítési címe),
9. telefonszáma,
10. e-mail címe.
11. amennyiben alkalmazandó, úgy a Megbízó által a kapcsolattartásra kijelölt személy nevét és a Megbízóban betöltött tisztségét, valamint elérhetőségeit;

Az Adatkezelő nem minősül a Pmt. szerinti szolgáltatónak, ezért főszabály szerint nem köteles az Ügyfelet azonosítani. Ezzel kapcsolatosan az Adatkezelő tájékoztatja az Ügyfelet, hogy a Pmt. szerinti azonosítást a Pénzügyi Intézmény végzi el, kivéve, a Pénzügyi Intézmény ilyen jellegű kifejezett megbízása esetén. Erre a kérdésre egyebekben az Üzletszabályzat 2.11. pontja az irányadó.

1. Panaszkezelés esetén a panaszt benyújtó ügyfél vagy panaszos nevét, elérhetőségét, képviselőjének nevét és elérhetőségét köteles a GERANTIN részére megadni. Az Adatkezelés célja a Megbízóval való kapcsolattartás a megkötött szerződés teljesítése során.
2. Az Adatkezelés jogalapja a szerződéses kapcsolattartás, valamint a benyújtott panasz elbírálása érdekében kezelt adatok vonatkozásában a Személyes Adatot közlő személy **hozzájárulása** az Adatkezeléshez, valamint a **Hpt. 288. §** szerinti **megőrzési kötelezettség**. A Személyes Adatot közlő személy fenti hozzájárulását az Ügyféllel Kötött Szerződés aláírásával, amely erre vonatkozóan kifejezett rendelkezést tartalmaz, megadottnak kell tekinteni. Panasz benyújtása esetén a Személyes Adat kezeléséhez való hozzájárulás megtagadása esetén a Hpt. 288. § szerinti kötelező adatkezelésre tekintettel a Panasz nem vehető fel és az nem bírálható el.

Az Adatkezelő a Megbízót tájékoztatja, hogy a Panaszkezelés esetén a Hpt. 288. § alapján köteles a telefonos panaszbejelentés esetén a telefonbeszélgetésről készült hangfelvételt rögzíteni és azt a Panasz benyújtásától számított 5 évig megőrizni.

1. **SZEMÉLYES ADATOK KEZELÉSÉNEK IDŐTARTAMA**
2. A Megbízóval való szerződéses jogviszony teljesítése érdekében megismert Személyes Adatokat az Adatkezelő a Megbízóval való üzleti kapcsolat megszűnésétől számított 3 évig kezeli.
3. A panaszkezelés során megismert Személyes Adatokat, valamint a hangfelvételeket az Adatkezelő a Hpt. 288. § és az 46/2018. (XII. 17.) MNB rendelet 1. számú melléklet V. 2. pontja alapján a panasz benyújtásától számított 5 évig kezeli.
4. **MEGISMERÉS, HELYESBÍTÉS, TÖRLÉS ÉS AZ ADATHORDOZÁS JOGA**
5. Az érintett az Adatkezelőtől bármikor kérelmezheti, hogy megismerje az Adatkezelő által róla kezelt Személyes Adatokat, ezen Személyes Adatok helyesbítését, törlését vagy kezelésének korlátozását kezdeményezheti, illetve az érintett tiltakozhat az Adatkezelőnél az őt érintő Személyes Adatok kezelése ellen.
6. Az érintett a hozzájárulása alapján kezelt Személyes Adatok törlését bármikor, indokolás nélkül kérheti. Az Adatkezelő tájékoztatja a Megbízót, hogy az ilyen Személyes Adatok törlése esetén a közöttük fennálló jogviszony teljesítésével fennakadások merülhetnek fel tekintve, hogy a kapcsolattartásra kijelölt személy kiléte az Adatkezelő számára már nem ismert. Ezen fennakadásokért az Adatkezelő nem felelős.
7. Az érintett jogosult arra, hogy a rá vonatkozó, az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta, ha: a) az adatkezelés a GDPR 6. cikk (1) bekezdésének a) pontja vagy a GDPR 9. cikk (2) bekezdésének a) pontja szerinti hozzájáruláson, vagy a GDPR 6. cikk (1) bekezdésének b) pontja szerinti szerződésen alapul; és b) az adatkezelés automatizált módon történik.

**V. HARMADIK SZEMÉLY RÉSZÉRE TÖRTÉNŐ ADAT-ÁTADÁS**

1. Az Adatkezelő az érintett által hozzájárulása alapján átadott adatokat a Megbízó Pénzügyi Intézménnyel kötött szerződés alapján ellátott Többes Ügynöki tevékenység, illetve az Ügyféllel Kötött Szerződés esetén a kötelmi jogviszony teljesítése érdekében a teljesítés érdekében bevont és a Hpt. alapján kiszervezett tevékenységet ellátó közreműködőjének, valamint a pénzügyi termékek előkészítése és a Megbízó részére történő rendelkezésre bocsájtása érdekében Magyarországon működő Pénzügyi Intézmények részére átadhatja.

**VI. FELÜGYELETI HATÓSÁGHOZ CÍMZETT PANASZ, A PANASZ BENYÚJTÁSÁNAK MÓDJA**

1. Az érintett jogosult arra, hogy panaszt tegyen egy felügyeleti hatóságnál - különösen a szokásos tartózkodási helye, a munkahelye vagy a feltételezett jogsértés helye szerinti tagállamban -, ha az érintett megítélése szerint a rá vonatkozó személyes adatok kezelése megsérti a GDPR rendelkezéseit.
2. Magyarországon a GDPR szerinti felügyeleti hatóság feladatait a Nemzeti Adatvédelmi és Információszabadság Hatóság látja el (a Felügyelet). A Felügyelet elérhetőségei: [www.naih.hu;](http://www.naih.hu/) 1125 Budapest, Szilágyi Erzsébet fasor 22/C.; +36 1 391-1400; uqyfelszolqalat@naih.hu.
3. A Felügyelet az érintett panasza alapján vagy hivatalból adatvédelmi hatósági eljárást indít az információs önrendelkezési jogról és információszabadságról szóló 2011. évi CXII. törvény (az Info tv.) 60. §-a alapján.
4. Az érintett a fentiek sérelme nélkül jogosult a Felügyelet rá vonatkozó, jogilag kötelező erejű döntésével szemben, valamint ha a Felügyelet nem foglalkozik a panasszal, vagy három hónapon belül nem tájékoztatja az érintettet a GDPR 77. cikk alapján benyújtott panasszal kapcsolatos eljárási fejleményekről vagy annak eredményéről a Felügyelet székhelye szerinti bíróság bírósági eljárás megindítására.